Աու քեռին

**«Քեռի Աու»,** () սովետական երեք տիկնիկային մուլտֆիլմերի շարք, որոնք նկարահանվել են 1979 թվականին ռեժիսորներ Ժոզեֆ Դոուկշայի, Մայա Բուզինովայի, Լիդիա Սուրիկովայի և Մարիա Մուատի կողմից՝ ֆինն գրող Հաննա Մյակելի «Պարոն Աու» պատմվածքի հիման վրա () (Էդուարդ Ուսպենսկու գրական վերապատումով): Ցիկլի ստեղծումը (ինչպես սովետա-ֆիննական գեղարվեստական ֆիլմը՝ «Լուցկու հետևից»), իրականում նվիրված էր ԽՍՀՄ-ի և Ֆինլանդիայի հատուկ հարաբերությունների 25-ամյակին։

## Սյուժե
Մուլտֆիլմը բաղկացած է երեք սերիայից, որոնցից յուրաքանչյուրում գլխավոր հերոսը՝ անտառի ոգին, Քեռի Աու մականունով, հայտնվում է տարբեր իրավիճակներում: Բոլոր սերիաներում գլխավոր կերպարը հնչունավորել է ՌՍՖՍՀ ժողովրդական արտիստ Վասիլի Լիվանովը։

### «Քեռի Աու»
Առաջին սերիայում հեռուստադիտողը ծանոթանում է Քեռի Աուի հետ, որն էլ իր հերթին վիճում է հայելու մեջ սեփական արտացոլման հետ, լոգանք ընդունում, ինչպես նաև ծանոթանում աղջկա՝ Ռիմայի, նրա ընկերների հետ և գնում նրա ծննդյան տարեդարձին։ Այս շարքում կա մեկ այլ մուլտֆիլմի մի հատված՝ «Բոնիֆացիի արձակուրդը» մուլտֆիլմից, որը Ռիման ընկերների հետ ծննդյան տոնակատարության ժամանակ դիտում է հեռուստատեսությամբ:

### «Քեռի Աուի սխալը»
Տան մոտ գտնվող ծառի վրա ագռավների ընտանիք հայտնաբերելուց հետո գլխավոր հերոսը, որպեսզի ապացուցի, որ նախկինում նրանք այստեղ չեն եղել, որոշում է վերանայել իր ունեցվածքի գույքագրումը, որը նրան թողել է պապը։ Հայտնաբերելով պապի նշած կանաչ ծառի պակասը՝ Քեռի Աուն մտադիր է շտկել նկարագրության հետանհամապատասխանությունները։ Նա հին կախարդական պաշարներից սերմ է տնկում բաղնիքում և, սխալ կարդալով բաղադրատոմսը, ջրի փոխարեն ապուր է լցնում։ Արդյունքում, լոգարանում աճում է շատակեր ու անհագ «միս ուտող» ծառ՝ հրեշ, որը պատրաստ էր ուտել նույնիսկ Աուին։ Բայց մի աղջիկ՝ Ռիման, օգնության է հասնում ճանճերի և ուտիճների դեմ պայքարի միջոցներով:

### «Քեռի Աուն քաղաքում»
Շինարարության արդյունքում քաղաքն ավելի ու ավելի էր մոտենում անտառին։ Սկզբում Քեռի Աուն ապրում էր քաղաքից դուրս, հետո՝ արվարձաններում և, ի վերջո, հայտնվում է հենց կենտրոնում։ 

Այդպես մի անգամ Քեռի Աուի խրճիթը վերամբարձ կռունկով տեղափոխեցին կառուցվող բազմահարկ շենքի ամենավերևը և դարձրին բնակարան։ Ծերուկը առնչվում էր բազմաթիվ կենցաղային էլեկտրական սարքերի հետ, որոնք, դրանք կառավարելու և դրանց նպատակը ճիշտ չհասկանալու անկարողության պատճառով, նրան վախեցնող և ագրեսիվ էին թվում։ Նրա համար անսովոր էին քաղաքային աղմուկներն ու դիսկո երաժշտությունը։ Ցնցված Քեռի Աուն դրանից հետո ամբողջ օրը փորձում էր ուշքի գալ։

Ավելի ուշ եկավ Ամանորի գիշերը, և քանի որ Աուի պարտականությունների մեջ մտնում էր մարդկանց վախեցնելը, նա պետք է դուրս գար փողոց և վախեցներ բոլորին։ Բայց ամեն ինչ չի ավարտվում այնպես, ինչպես ենթադրում էր ծերունին։

## Տարբերությունները գրքից
* Ի տարբերություն գրքի, սյուժեն և կերպարների քանակը կրճատվում են։ Չկան ավազակների, սաունայի, ճանապարհաշինության, շինարարների, տաքսու վարորդի և պատուհանից դուրս նայող հանցագործների տեսարաններ, բայց կան ագռավ հարևաններ, որոնք գրքում չեն եղել, բայց դրանք հայտնվում են միայն «Քեռի Աուի սխալը» շարքում և «Քեռի Աուն քաղաքում» շարքի սկզբում (խրճիթը անտառից տեղափոխելու ընթացքում)։
* Մուլտֆիլմում երեխաները դաստիարակված և բարի են (Ռիման ընդամենը երկու-երեք մեկնաբանություն է անում, և նույնիսկ այդ դեպքում միայն մեկ շարքում), գրքում նրանք անընդհատ ծաղրում են Քեռի Աուին։
* Մուլտֆիլմում Քեռի Աուն մնում է քաղաքում և դրանով ամեն ինչ ավարտվում է (բացի այդ, նրա խրճիթը դառնում է բազմաբնակարան շենքի մի մասը), իսկ գրքում նա միայն այցելում է քաղաք։
* Մուլտֆիլմում քեռի Աուն փորձում է խոսել Յոուլուպուկի մանեկենի հետ և ձյուն է նետում նրա վրա, երբ խոսակցությունը չի ստացվում։ Գրքում դրանից հետո տան զայրացած բնակիչը ջուր է լցնում Քեռի Աուի վրա։
* Մուլտֆիլմում Քեռի Աուն լողանում է թասի մեջ և միայն դրանից հետո, պատահաբար  հագուստը թրջելուց հետո, գնում է բաղնիք։ Գրքում նա անմիջապես լողանում է բաղնիքում։

## Ֆիլմի վրա աշխատել են
### Դերասաններ

### Ստեղծողներ
* Ռեժիսորնե՝ Իոսիֆ Դոուկշա, Մայա Բուզինովա, (1) Լիդիա Սուրիկովա, (2)Մարիա Մուատ (3)
* Սցենարի հեղինակներ՝ Էդուարդ Ուսպենսկի, Հաննա Մյակելա
* Կոմպոզիտոր՝ Ալեքսանդր Ժուրբին
* Բեմադրող նկարիչներ՝ Օլգա Գվոզդևա, (1) Բորիս Մոիսեև, (2)Պավել Պետրով (3)
* Մուլտիպլիկատորներ՝ Իոսիֆ Դոուկշա, Մայա Բուզինովա, Բորիս Սավին, Վլադիմիր Կադուխին, Տատյանա Մոլոդովա, Պավել Պետրով, Ռ. Կարպինսկայա
* Օպերատորներ՝ Ալեքսանդր Ժուկովսկի, (1) Իոսիֆ Գոլոմբ, (2) Լեոնիդ Կոլվինկովսկի (3)
* Մոնտաժողներ՝ Սվետլանա Սիմուխինա, (2) Լյուբով Գեորգիևա (1, 3)
* Ձայնային օպերատոր՝ Վիտալի Ազարովսկի
* Խմբագիր՝ Ալիս Թեոդորիդի
* Տիկնիկներն ու դեկորացիաները պատրաստել են Ալեքսանդրա Մուլյուկինան, Գալինա Կրուգլովան, Լյուդմիլա Նասոնովան, Յուրի Օդինցովը, Ելենա Պոկրովսկայան, Վլադիմիր Շաֆրանյուկը
* Նկարի տնօրեն՝ Օլեգ Կուզնեցով (2, 3)

## Պարգևներ
* 1979՝ «Քեռի Աու», Աաաջին մրցանակ Տամպերեի ՄՖԱՖ-ում։
* 1981՝ «Քեռի Աուն քաղաքում», Մոսկվայի երիտասարդական կինոփառատոնի մրցանակ։

## Հրատարակություններ
ԽՍՀՄ- ում 1980-ական թվականներին ՎՀՍ տեսաերիզների վրա թողարկվել է «ԽՍՀՄ Գոսկինոյի վիդեո ծրագիր» տեսաընկերությունը SECAM համակարգում, ավելի ուշ՝ «Էլեկտրոնիկա տեսանյութեր»- ն Պալ համակարգում։ Ռուսաստանում 1990-ականների կեսերին թողարկվել է VHS-ով լավագույն խորհրդային մուլտֆիլմերի հավաքածուում («Սոյուզմուլտֆիլմ» և ապա «էկրան») Studio PRO Video, 1996 թվականից՝ «Վիդեովոստոկ» ընկերության կողմից։ 2000 թվականին թողարկվել է VHS-ում «Մաստեր Տեյպ» դիստրիբյուտորի կողմից «Մանկական կինոթատրոն. Քեռի Ֆյոդորը, Շունն ու կատուն» մուլտֆիլմերի ժողովածուում։ 

Մուլտսերիալը DVD-ով թողարկվել է «Մոտիկ պլան» ընկերության կողմից։ Ձայն-ռուսերեն Dolby Digital 2.0, մոնո; տարածաշրջանային կոդ- 0 (ալլ); Պատկեր -Standart 4:3 (1,33:1); գույն -Պալ.

## Ծանոթագրություններ

## Արտաքին հղումներ
* 
* 
* 
* Мультсериал на сайте Аниматор.ру;

* Творческое объединение «ЭКРАН»